Ek is al vir 17 jaar in ’n verhouding. Hy het my met ’n meisiekind by sy werk verneuk. Ek ken haar ook. Ons is uitmekaar uit en hy het by haar ouers in ’n woonstel gaan bly.
Hy het getrek daar en ons is nou weer vyf maande saam, maar hy wil nog steeds by die ouers en by die kind gaan kuier omdat hulle kwansuis vriende geword het.
Ek stem saam met jou dat die situasie nie gesond is nie. Indien hy regtig net met hulle vriende wil wees, stel ek voor dat hy jou saamvat as hy daar gaan kuier. Indien hy daarop aandring om alleen te gaan, sien ek ’n slang in die gras. Die ander vraag is, wil jy regtig saam met iemand wees wat jou verneuk het? Dit klink nie of hy regtig berou het daaroor nie.